OpenLLM-France/wikimedia huggingface dataset:
# Miquel Torres i Bernades

Miquel Torres i Bernades (Sabadell, 24 de gener de 1946) és un nedador i waterpolista català. Ha sigut nedador olímpic en tres ocasions i president del Club Natació Sabadell (CNS). És germà del boxejador Ton Torres i marit de la també nedadora olímpica Maria Ballesté.

## Biografia

Va començar a nedar als 9 anys al Club Natació Sabadell, entitat del qual el van fer soci el 10 de juny de 1956. Practicava el ciclisme, la natació i el waterpolo però aviat es va especialitzar en crol, en 400 m i en 1.500 m individuals. Va participar en els Jocs Olímpics de Roma el 1960, en els Jocs Olímpics de Tòquio 1964 i en els Jocs Olímpics de Mèxic el 1968. També va ser medalla d'or dels Jocs del Mediterrani de 1963, millor esportista espanyol del 1962-1963 i un seguit de marques que el van convertir en l'esportista peninsular més conegut, al costat del tenista Manolo Santana.
El 1969-1970 va treballar al CNS i la temporada següent va anar a fer d'entrenador de la Unión Deportiva Canarias fins al 1974. Després es va traslladar a Madrid per fer de director tècnic esportiu de la selecció espanyola de natació. Va tornar a Catalunya i va fer de director esportiu del Club Natació Barcelona durant dos anys i del Club Natació Montjuïc dos anys més. El 1987 es va incorporar a l'equip que preparava els Jocs Olímpics de Barcelona, on va començar a fer tasques de gestió. Torres va ser membre del comitè olímpic del COOB 92 i director de la Fundació Barcelona Olímpica. El 17 de maig del 2011 va sortir elegit el president del Club Natació Sabadell, càrrec en el qual el 2016 va assumir la direcció de l'organització dels actes de celebració del centenari de l'entitat. Es va presentar a la reelecció, però el 26 de gener de 2017 va perdre el càrrec en favor de Claudi Martí.

## Referències

* 1 2 3 4 5 6 7 8 Prat, Cesc «Miquel Torres. Olímpic amb tota una vida dedicada a l'esport, que ara presideix el Club Natació Sabadell». Vallesos. Gent i Terra, SL, 12, Tardor-hivern 2016/2017, pàg. 34-35. ISSN: 2014-1882.
* 1 2 3 Costajussà i Oliver, Josep. 196-1991. 75 anys del Club Natació Sabadell, 1991, p. 335. ISBN 84-604-0756-X.
* ↑ Domene, Cristina «Ton Torres, el boxejador que mai seia». L'Actual, 05-02-2016 [Consulta: 9 febrer 2016].
* ↑ «Miguel Torres, el “Konrads” de Sabadel» (en castellà). , 07-04-2009 [Consulta: 9 febrer 2016].
* ↑ Vituri, Pau. «Miquel Torres guanya les eleccions a la presidència del Club Natació Sabadell amb un 58,83% dels vots». Ràdio Sabadell. Arxivat de l'original el 3 de març 2016. [Consulta: 28 gener 2015].
* ↑ Blanch, Joan. «Miquel Torres: "La nostra directiva no continuarà amb el projecte CARPE 2016 perquè en tenim un altre"». Ràdio Sabadell. Arxivat de l'original el 3 de març 2016. [Consulta: 28 gener 2015].
* ↑ «Claudi Martí guanya la presidència del Club Natació Sabadell amb el 63% dels vots». Vilaweb, 21-01-2017. [Consulta: 21 setembre 2017].
# Roc de Tomàs

El Roc de Tomàs és un cim de 1.044 metres d'altitud que es troba en el terme municipal de Conca de Dalt, dins de l'antic terme d'Hortoneda de la Conca, del Pallars Jussà, en l'àmbit del poble d'Hortoneda.
És a prop i al nord-oest del poble d'Hortoneda, damunt i al nord-est del Solà d'Hortoneda i sota i al sud-oest del Feixanc de Tomàs, a migdia del Cap del Bosc de Llania i de la Collada.

## Enllaços externs

* Institut Cartogràfic de Catalunya
# Mantidactylus blanci

Mantidactylus blanci és una espècie de granota de la família dels mantèl·lids endèmica de Madagascar.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus blanci. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Morgan Kneisky

Morgan Kneisky (Besançon, Franc Comtat, 31 d'agost de 1987) és un ciclista francès, professional des del 2012. Ha combinat també amb el ciclisme en pista, on ha aconseguit el Campionat del món de Scratch, i tres de Madison.

## Palmarès en pista

* 2009
** Campió del món de scratch
** Campió de França de scratch
** Campió de França de madison
* 2010
** Campió de França de puntuació
* 2011
** 1r als Sis dies de Grenoble (amb Iljo Keisse)
* 2013
** Campió del món de madison (amb Vivien Brisse)
** Campió de França de madison
** 1r als Quatre dies de Grenoble (amb Vivien Brisse)
* 2014
** 1r als Tres dies de Grenoble (amb Thomas Boudat)
* 2015
** Campió del món de madison (amb Bryan Coquard)
* 2017
** Campió del món de Madison (amb Benjamin Thomas)
** 1r als Sis dies de Fiorenzuola d'Arda (amb Benjamin Thomas)

### Resultats a la Copa del Món

* 2010-2011
** 1r a la Classificació general i a la prova de Cali, en Scratch
* 2015-2016
** 1r a Cambridge, en Madison

## Palmarès en ruta

* 2008
** 1r al Tour de Moselle i vencedor d'una etapa
* 2012
** Vencedor d'una etapa al Boucles de la Mayenne

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Luci Genuci Aventinensis (cònsol 303 aC)

Luci Genuci Aventinensis (llatí: Lucius Genucius Aventinensis) va ser un magistrat romà. Formava part de la família dels Aventinensis, una branca de la gens Genúcia, d'origen patrici.
Va ser elegit cònsol de Roma l'any 303 aC amb Servi Corneli com a col·lega. Aquell any va ser un període de pau, ja que la segona guerra samnita s'havia acabat l'any anterior. Es van fundar les colònies de Sora i Alba, la primera en el país dels volscs i la darrera en el país dels eques. Va castigar la ciutat de Frusinates, després d'una investigació dels cònsols, amb la pèrdua d'un terç del territori per haver donat suport a la revolta dels hèrnics l'any anterior. Per mantenir l'engranatge es va enviar una expedició militar a l'Úmbria i en una cova on s'amagaven uns centenars de bandits que feien atacs per la regió, els romans i van entrar i van matar dotzenes d'ells (segons Titus Livi uns dos mil).

## Referències

* ↑ Liv. Ab Urbe Condita X,1; Diodor xx. 102.
* ↑ Tribunos militares con poder consular, en Imperio Romano, pág. 8.
# Defanovka

Defanovka (en rus: Дефановка) és un poble del krai de Krasnodar, a Rússia. Es troba als vessants meridionals de l'extrem oest del Caucas occidental, a la vora esquerra del riu Defanovka, a 43 km al nord-oest de Tuapsé i a 69 km al sud de Krasnodar, la capital.
Pertany al municipi de Djubga.
# Arikdenili

Arikdenili o Ārik-dēn-ili va ser rei d'Assíria potser entre els anys 1320 aC/1310 aC i 1300 aC/1290 aC. Segons la Llista dels reis d'Assíria va ser fill i successor de Enlilnirari.
A les inscripcions que es conserven d'ell és anomenat sempre "Rei poderós". Després d'haver lluitat amb el rei Nazimaruttaix de Babilònia va fer la pau amb aquell país i els dos estats es van repartir el territori en conflicte sense que se sàpiga qui en va sortir beneficiat. A la meitat d'un text del seu regnat esmenta una expedició al país de Nitgimkhi, de situació desconeguda però que pel context sembla que estava situat a l'est del Tigris, on va fer la guerra amb carros i es va emportar les collitesi els ramats. També va derrotar les tribus dels turuqueus (turukku) i els kadmukhi, al nord i est, i els akhlamu, suteus i isauru a l'oest.
Segons la Llista el va succeir el seu fill Adadnirari I.

## Referències

* ↑ «The Assyrian king list». Livius.org. [Consulta: 4 novembre 2021].
* ↑ Cassin, Elena (et al.) (comp.). Los imperios del antiguo Oriente II: el fin del segundo milenio. Madrid: Siglo XXI, 1979, p. 64. ISBN 8432301183.
* ↑ Brinkman, J. A. Materials and studies for Kassite History: vol. I. Chicago: The Oriental Institute of the University of Chicago, 1976, p. 286 i 385.

## Enllaços externs

* Assíria
# Rom (desambiguació)

«Rom o ROM» té aquests significats:
* Informàtica:
** Memòria ROM, acrònim anglès de Read Only Memory (“memòria només de lectura”'), tipus de memòria electrònica de la qual només se'n pot llegir la informació que du enregistrada.
** Imatge ROM, emulació la còpia d'un cartutx de joc de consola.
* Beguda alcohòlica: Rom, licor alcohòlic destil·lat que s'obté de la canya de sucre.
* Peixos: Rèmol, Scophthalmus rhombus.
* Etnologia: Rom, nom romaní amb què se sol designar el poble gitano.
* Geografia:
** Rom (Deux-Sèvres), municipi francès del departament de Deux-Sèvres.
** Riu Rom, afluent del riu Adige.
* Museus: ROM, acrònim amb què es coneix el Museu Reial d'Ontario, de Toronto (Canadà).
* Ciència-ficció: Rom (Star Trek), personatge de la sèrie televisiva Star Trek: Deep Space Nine.
* Còmic: Rom the Space Knight («Rom, el cavaller espacial») és un personatge de ficció de còmic de l'univers Marvel
Viccionari
# Morgan Gibbs-White

Morgan Anthony Gibbs-White (27 de gener de 2000) és un futbolista professional anglès que juga de centrecampista defensiu pel Wolverhampton Wanderers FC. Porta representant internacionalment Anglaterra des de la sub16.

## Referències

* ↑ «Morgan Gibbs-White». [Consulta: 6 desembre 2018].
* ↑ «Morgan Gibbs-White». Football Association.
# Luci Genuci (ambaixador)

Luci Genuci (en llatí: Lucius Genucius) va ser un ambaixador romà.
L'any 210 aC va ser enviat com ambaixador al rei Sifax de Numídia. En parla Titus Livi

## Referències

* ↑ Livy,. Hannibal's War. Oxford University Press, 25 juny 2009, p. 382–. ISBN 978-0-19-955597-0.
* ↑ Titus Livius. The history of Rome, tr.., with notes, by G. Baker, 1822, p. 450–.
# Crocidura desperata

Crocidura desperata és una espècie de mamífer eulipotifle de la família de les musaranyes (Soricidae).
Viu per damunt dels 1.500 m d'altitud.
Es troba al sud de Tanzània: les muntanyes Udzungwe.
Les seves principals amenaces són la fragmentació del seu hàbitat i la pèrdua dels boscos.

## Referències

* ↑ uBio (anglès)
* ↑ The Taxonomicon (anglès)
* 1 2 3 Dando, T.; Kennerley, R. (2019). "Crocidura desperata." 2019 Llista Vermella de la UICN. Unió Internacional per a la Conservació de la Natura, edició 2019. [Consulta: 4 abril 2023]

## Enllaços externs

* BioLib (anglès)
# Monoècia

La monoècia (del grec: 'una sola casa') és la disposició dels òrgans de reproducció de les plantes en llocs separats, però en el mateix peu de l'individu. Una espècie de planta és monoica quan té les flors unisexuals -que són només masculines (amb estams) o només femenines (amb pistils)- i aquestes estan situades en parts diferents d'una mateixa planta (un mateix individu).
Es creu que totes les angiospermes provenen per evolució d'un sol ancestre comú amb flors hermafrodites i, per tant, tant la monoècia com, sobretot, la dioècia seria un canvi evolutiu. Malgrat això, el 70% de les plantes actuals són hermafrodites. En les plantes monoiques, hi acostuma a haver diferents mecanismes per a impedir la fecundació amb el pol·len del mateix peu; entre aquests, destaca la no-coincidència en la maduració de les parts masculines i femenines. En les cucurbitàcies, les flors masculines apareixen primer i les femenines molt de temps després i en ramificacions d'ordre més avançat.
Com a alternativa a la monoècia, les espècies de plantes poden ser dioiques (flors unisexuals en individus diferents) o bé hermafrodites (flors completes amb estams i pistils).

## Vegeu també

* Planta polígama.

## Bibliografia

* Barrett, S.C.H. 2002. The evolution of plant sexual diversity. Nature Reviews Genetics 3(4): 274-284.
* Binggeli, P. and J. Power. 1999. Gender variation in ash (Fraxinus excelsior L.) Arxivat 2008-12-04 a Wayback Machine..
* Costich, D. E. 1995. Gender specialization across a climatic gradient: experimental comparison of monoecious and dioecious Ecballium. Ecology, June 1995.
* Darwin, C. 1877. The Different Forms of Flowers on Plants of the Same Species.
* Dellaporta, S.L. and A. Calderon-Urrea. 1993. Sex determination in flowering plants. The Plant Cell, 5: 1241-1251.
* Linnaeus, C. 1735. Systema Naturae.
* McCormick, J. & J. W. Andresen. 1963. A subdioecious population of Pinus cembroides in southeast Arizona. Ohio J. Science, 63: 159-163.
* Molnar, Sebastian. 2004. Plant Reproductive Systems, internet version posted February 17, 2004.

## Enllaços externs

* Plant sexuality and political correctness Arxivat 2010-01-28 a Wayback Machine., vol. 4(4) (Winter 1996) at Wayne's Word.
* Images of sexual systems in flowering plants at bioimages.vanderbilt.edu Arxivat 2011-11-04 a Wayback Machine..
# Arild Nyquist

Arild Nyquist (6 de març de 1937 - 21 de desembre de 2004) fou un escriptor noruec, autor de novel·les, poesia, lletres per a cançons i escriptora d'obres infantils i juvenils. El seu debut literari va ser amb la novel·la Ringer i et sommervann de 1963.
Nyquist va rebre el Mads Wiel Nygaards Endowment el 1971. Fou nominada al Premi de literatura del Consell Nòrdic el 1994 per a la novel·la autobiogràfica Ungdom.

## Referències

* ↑ «Mads Wiel Nygaards Legat» (en noruec). Forfatterportalen.no. Arxivat de l'original el 2012-02-18. [Consulta: 17 febrer 2009].
* ↑ «Tidigare pristagare och nomineringar» (en suec). www.norden.org. [Consulta: 17 febrer 2009].
# Rodnikove

Rodnikove (en (ucraïnès): Родникове, en rus: Родниково, Rodnikovo) és un poble de la República Autònoma de Crimea a Ucraïna, que el 2021 tenia 3.744 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Javier Alfonso

«Javier Alfonso» té aquests significats:
* Javier Alfonso (1905-1988) pianista i compositor espanyol.
* Javier Alfonso (1974) periodista i crític d'arts escèniques uruguai.
# Luci Equici

Luci Equici (en llatí Lucius Equitius) va ser un personatge romà que era suposadament un esclau fugitiu.
Es va fer passar per fill de Tiberi Grac i per això l'any 100 aC va ser elegit tribú de la plebs pel 99 aC. A l'espera de prendre possessió va participar activament en els plans de Saturní, però va morir assassinat juntament amb aquest el mateix any 100 aC. Appià diu que va morir el dia que entrava en el càrrec.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 42.
# Descens de Crist als inferns

En la teologia cristiana, el Descens de Crist als inferns (llatí: Descensus Christi ad Inferos) fa referència al període entre la crucifixió de Jesús i la seva resurrecció. En un descens triomfal, Crist va portar la salvació a les ànimes que hi havia captives des del començament del món.
La baixada de Crist al món dels morts es fa referència al Credo dels Apòstols i al Credo d'Atanasi, que afirmen que «va baixar al món dels morts» (descendit ad inferos), encara que cap dels dos s'esmenta que va alliberar els morts. El seu descens als inframons s'al·ludeix al Nou Testament a 1 Pere 4 (1 Pere 4:6), que afirma que «la bona nova va ser proclamada als morts». El Catecisme de l'Església Catòlica assenyala Efesis 4 (Efesis 4:9), que afirma que «[Crist] va baixar a les parts baixes de la terra», com també recolza aquesta interpretació. Aquests passatges del Nou Testament han donat lloc a interpretacions diferents. El descens als inferns es commemora en el calendari litúrgic el Dissabte Sant.
Segons l'Enciclopèdia Catòlica, la història apareix clarament per primera vegada a l'Evangeli de Nicodem a la secció anomenada Fets de Pilat, que també apareix per separat en dates anteriors dins dels Fets de Pere i Pau.
Com a tema de l'art cristià, també es coneix com l'Anastasi (en grec significa 'resurrecció'), considerada una creació de la cultura romana d'Orient i que va aparèixer per primera vegada a Occident a principis del segle viii.

## Notes

* ↑ Tingueu en compte que la paraula llatina és inferos 'els de sota', no infernos 'els de les regions inferiors'. Cap paraula es relaciona amb el foc; l'ús en anglès i altres idiomes d'inferno per significar 'gran foc' és modern i figurat, literalment 'infernal'.

## Referències

* ↑ Warren, Kate Mary (1910). «Harrowing of Hell». The Catholic Encyclopedia. Vol. 7. Nova York: Robert Appleton. Consulta: 3 març 2013.
* ↑ Hart, David Bentley. The New Testament: a translation, January 2017. ISBN 978-0-300-18609-3. OCLC 1002687102.
* ↑ Catechism, <https://www.vatican.va/archive/ccc_css/archive/catechism/p122a5p1.htm>.
* ↑ D. Bruce Lockerbie (1977). The Apostle's Creed: Do You Really Believe It. Wheaton, Illinois: Victor Books, pp. 53–54. Arxivat 2012-07-09 at Archive.is.
* ↑ Keene, Michael. The Christian Experience. Nelson Thornes, 1995, p. 112. ISBN 978-0-7487-2188-7.
* ↑ Wilhelm Schneemelcher, R. McLachlan Wilson (December 1, 1990) New Testament Apocrypha, Vol. 1 ISBN 0-66422721-X pp. 501–02
* ↑ Leslie Ross (1996). «Anastasis». Medieval Art: A Topical Dictionary. Greenwood. pp. 10–11.
# Moé

El concepte moé és un gènere del manga i és una definició de certes persones. Una persona moe vindria a ser una persona tendra, innocent, dolça, intel·ligent, amable però que de vegades pot arribar a ser sapastre i tenir accidents una mica curiosos i menors. Moe significa literalment fluixedat, però quan es fa servir en el manga es refereix a una persona maca, maldestra, etc. I que t'inspira moltes vegades el voler abraçar-la de lo maca que és.

## Enllaços externs

* Towards a Cartography of Japanese Anime: Anno Hideaki's >>Evangelion<< - A través d'una entrevista que tracta d'Evangelion l'article dona llum sobre els orígens del fenomen Moe
* Superflat Cultural Critic Hiroki Azuma Descriu l'estètica Otaku
* Mondo Japan 2004: Nou idioma del món Otaku "MOE" Arxivat 2012-03-16 a Wayback Machine.
# Artemʹev (cràter)

Artemʹev és un cràter d'impacte que es troba a la cara oculta de la Lluna. El cràter Tsander es troba a sud-oest d'Artemʹev. Cap al sud-est es troba l'enorme cràter Hertzprung.
* Localització d'Artemʹev (quadrant superior esquerra de la imatge)
* Cràters satèl·lit
* Imatge oblíqua de la missió LRO
La vora d'aquest cràter ha estat modificat per impactes posteriors a la zona, amb una protuberància cap a l'interior al llarg de la vora sud-oest i un impacte desgastat travessant la vora nord. El cràter satèl·lit Artemʹev G està cobert en part per la vora sud-est de Artemʹev. L'interior del cràter és relativament pla i marcat únicament per petits cràters.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Artemʹev.
| Artemʹev | Coordenades | Diàmetre |
| G | 10° 18′ N, 142° 48′ O﻿ / ﻿10.3°N,142.8°O﻿ / 10.3; -142.8﻿ (Artemʹev G) | 60 km |
| L | 7° 58′ N, 144° 12′ O﻿ / ﻿7.96°N,144.20°O﻿ / 7.96; -144.20﻿ (Artemʹev L) | 28 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Rodney Robert Porter

Rodney Robert Porter (Newton-le-Willows, Anglaterra 1917 - Winchester 1985) fou un bioquímic anglès guardonat amb el Premi Nobel de Medicina o Fisiologia l'any 1972.

## Biografia

Va néixer el 8 d'octubre de 1917 a la ciutat de Newton-le-Willows, població situada al comtat anglès de Lancashire. Va estudiar bioquímica a la Universitat de Liverpool, on es graduà l'any 1939, i posteriorment realitzà l'any 1948 el doctorat a la Universitat de Cambridge. Va treballar a l'Institut Nacional de Recerca mèdica entre el 1949 i 1960, moment en el qual fou nomenat professor d'immunologia a la Universitat de Londres i el 1967 professor de bioquímica a la Universitat d'Oxford.
Morí el 6 de setembre de 1985 en un accident de cotxe prop de la ciutat de Winchester, població situada al comtat de Hampshire.

## Recerca científica

Interessat en la recerca dels sistema immunitari, aconseguir determinar l'estructura química exacta dels anticossos gràcies a la utilització de l'enzim papaïna, enzim extret de la papaia que permet el trencament d'aquest anticossos.
L'any 1972 fou guardonat amb el Premi Nobel de Medicina o Fisiologia pel descobriment de l'estructura dels anticossos, premi compartit amb el nord-americà Gerald Edelman.

## Enllaços externs

* «Rodney Robert Porter» (en anglès). The Nobel Prize. The Nobel Foundation.
# Nadine Kaadan

Nadine Kaadan (París, 1985) és una il·lustradora de llibres infantils i escriptora siriana. Es va graduar en la Facultat de Belles Arts de Damasc i va obtenir un màster en Il·lustració a la Universitat de Kingston, a Anglaterra. Ha publicat quinze llibres, sovint amb històries del món àrab. El seu llibre Leila answer me va guanyar el Premi Anna Lindh (en la categoria de Millor Llibre de Ficció per a nens amb necessitats especials) i s'utilitza en les classes per aprendre àrab de la Universitat Harvard.
És membre de l'Organització Internacional per al Llibre Juvenil (IBBY, per les seves sigles en anglès). Les seves il·lustracions han estat exposades a la Biennal d'Il·lustració de Bratislava de 2011.
Kaadan va figurar a la llista de la BBC de les 100 Dones BBC, anunciada el 23 de novembre de 2020.

## Referències

* ↑ «Children's author Nadine Kaadan: 'It is important for Syrian children to see their story in a book'» (en anglès). The National News. Rupert Hawksley, 30-12-2018. [Consulta: 27 novembre 2020].
* ↑ «Un acquarello di colori per il domani dei bambini siriani» (en italià). Il Sole 24 Ore. Monica D'Ascenzo, 04-09-2013. Arxivat de l'original el 29 d’octubre 2013. [Consulta: 27 novembre 2020].
* ↑ «Kaadan, Nadine» (en anglès). Book Trust. [Consulta: 27 novembre 2020].
* ↑ «2013 Address List Final» (en anglès). International Board of Books for Young People. IBBY Secretariat, 01-03-2013. [Consulta: 27 novembre 2020].
* ↑ «Nadine Kaadan - Contact Ingormation» (en anglès). Jacket Flap. [Consulta: 27 novembre 2020].
* ↑ «BBC 100 Women 2020: Who is on the list this year?» (en anglès). BBC News, 23-11-2020 [Consulta: 23 novembre 2020].